கேள்வி: மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம் - வரலாறு பற்றி தகவல் சொல்.
பதில்: File:Stamp of India - 2015 - Colnect 637812 - Institute for Defence Studies and Analyses.jpeg ''பாதுகாப்பு ஆய்வுகள் மற்றும் பகுப்பாய்வு நிறுவனம்'' 11 நவம்பர் 1965 அன்று தன்னாட்சி அமைப்பாக நிறுவப்பட்டது. இது இந்தியாவின் வெளியுறவு மற்றும் பாதுகாப்பு கொள்கைகளை வடிவமைப்பதில் முக்கியப் பங்கு வகிக்கிறது. மறைந்த பாதுகாப்புத் துறை அமைச்சர் (இந்தியா) மனோகர் பாரிக்கர் நினைவாக இந்நிறுவனத்திற்கு பிப்ரவரி 2020 ஆம் ஆண்டில் ''மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம்'' பெயர் மாற்றம் செய்யப்பட்டது.
கேள்வி: மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம் - ஆளுகை பற்றி தகவல் சொல்.
பதில்: மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனத்தில் பல்வேறு துறைகளைச் சேர்ந்த புகழ்பெற்ற ஆளுமைகளைக் கொண்ட ஒரு நிர்வாகக் குழுவால் நிர்வகிக்கப்படுகிறது. மேலும் இது ஒரு தலைமை இயக்குநர் தலைமையில் இயங்குகிறது. இந்நிறுவனத்தின் பணியின் பல்வேறு அம்சங்களை உள்ளடக்கிய குழுக்களால் ஆதரிக்கப்படுகிறது. இந்நிறுவனத்தின் வருடாந்திர பொதுக்குழு கூட்டத்தில் இரண்டு ஆண்டு காலத்திற்கான உறுப்பினர்கள் தேர்ந்தெடுக்கப்படுகின்றனர். மரபுப்படி இதன் நிர்வாகக் குழுவின் தலைவராக பாதுகாப்பு அமைச்சர் தலைமை தாங்குவார்.
கேள்வி: மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம் - ஆராய்ச்சி பற்றி தகவல் சொல்.
பதில்: இந்த நிறுவனத்தின் தற்போதைய ஆராய்ச்சிப் பகுதிகள் பின்வரும் பிரிவுகளாகப் பிரிக்கப்பட்டுள்ளது: தெற்காசியா, கிழக்கு ஆசியா, ருசியா மற்றும் மத்திய ஆசியா, மேற்கு ஆசியா மற்றும் ஆப்பிரிக்கா, ஐரோப்பா மற்றும் அமெரிக்கா, இராணுவ விவகாரங்கள், மனித பாதுகாப்பு, பேரழிவு ஆயுதம், மற்றும் பயங்கரவாதம் மற்றும் சர்வதேச பாதுகாப்பு ஆகும். இந்த நிறுவனம் கல்வி, பாதுகாப்பு, வெளியுறவு, ஊடகம் மற்றும் பிற சிவில் சேவைகளில் இருந்து பெறப்பட்ட ஐம்பதுக்கும் மேற்பட்ட புகழ்பெற்ற சிந்தனையாளர்களைக் கொண்ட வலுவான ஆராய்ச்சி பீடத்தைக் கொண்டுள்ளது. தலைநகர் புது தில்லியில் உள்ள இதன் மையத்தில் அமைந்துள்ள அதிநவீன நூலகம் கொள்கை வகுப்பாளர்களின் தேவைகளைப் பூர்த்தி செய்கிறது.
கேள்வி: மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம் - பயிற்சி பற்றி தகவல் சொல்.
பதில்: இந்த நிறுவனம் இந்திய குடிமைப் பணியின் பல்வேறு பிரிவுகளிலிருந்து, அதாவது இந்திய ஆட்சிப் பணி, இந்திய வெளியுறவுப் பணி, இந்தியக் காவல் பணி, இந்தியப் பாதுகாப்புப் படைகள் மற்றும் இந்தியத் துணை இராணுவப் படைகள் பெறப்பட்ட மூத்த அரசு அதிகாரிகளுக்கு பயிற்சி மற்றும் புத்தாக்கப் படிப்புகளை வழங்குகிறது.
கேள்வி: மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம் - சர்வதேச தொடர்புகள் என்பது என்ன?
பதில்: மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம் பல்வேறு வழிகளில் சர்வதேச தொடர்புகளைக் கொண்டுள்ளது. இந்த நிறுவனம் சர்வதேச கருத்தரங்குகள் மற்றும் மாநாடுகளை நடத்துகிறது. பத்திரிகைகளை வெளியிடுகிறது. நிறுவனத்திற்கு வருகை தரும் சிந்தனையாளர்களை வரவேற்கிறது. மேலும் உலகம் முழுவதிலுமிருந்து வரும் நிறுவனங்களுடன் உறவுகளைக் கொண்டுள்ளது.
கேள்வி: மனோகர் பாரிக்கர் பாதுகாப்பு ஆய்வுகள் மற்றும் பகுப்பாய்வு நிறுவனம் - அரசு கொள்கை பற்றி விளக்கவும்.
பதில்: இந்திய அரசு வெளியுறவு மற்றும் பாதுகாப்புக் கொள்கைகளை வடிவமைப்பதில் இந்நிறுவனம் முக்கியப்பங்கு வகிக்கிறது. எடுத்துக்காட்டாக; இந்திய நாடாளுமன்றத்தின் பாதுகாப்பு நிலைக்குழு உறுப்பினர்களுக்கு இந்நிறுவனத்தின் நிபுணர்கள் அழைத்து இந்தியப் பாதுகாப்பு குறித்து கூட்டங்கள் நடத்துகிறது. இந்தியப் பாதுகாப்புப் படைகள் கொள்கை முன்னோக்கைப் பெறுவதற்காக இரண்டு ஆண்டுகள் வரை இந்த நிறுவனத்தில் செலவிட வருகிறார்கள். இந்த நிறுவனத்தின் ஆண்டு அறிக்கை இந்திய நாடாளுமன்றத்தில் தாக்கல் செய்யப்படுகிறது.Prashant Jha, [http://www.hindustantimes.com/india/india-s-most-influential-think-tanks/story-emb0db2lmqltL8pKeYuZiL.html India's most influential think-tanks], Hindustan Times, 16 August 2015.